
1. OPĆI PODACI 
1.1. Podaci o Naručitelju (NOJN): 
Naziv naručitelja: Iverpan d.o.o. za trgovinu, usluge i zastupanje
Sjedište: Sveti Ivan Zelina 10380 Goričica Zagrebačka 23, Hrvatska
OIB: 79423686094
Telefon: +385 1 2482943
Internet adresa: www.iverpan.hr
 
1.2. Podaci o osobi zaduženoj za komunikaciju s ponuditeljima: 
Kontakt osoba naručitelja: Mladen Jambrović 
Mobitel/Telefon: 091 3777 963
Elektronička pošta: mladen@iverpan.hr 
Komunikacija i svaka druga razmjena informacija između naručitelja i gospodarskih subjekata obavljat će se u pisanom obliku. Pisani zahtjev zainteresiranih gospodarskih subjekata za pojašnjenjem dostavlja se putem e-maila: mladen@iverpan.hr 

1.3. Nabava se provodi temeljem: 
Priloga 4. PRAVILA O PROVEDBI POSTUPAKA NABAVA ZA NEOBVEZNIKE ZAKONA O JAVNOJ NABAVI  „JAČANJE KONKURENTNOSTI PODUZEĆA ULAGANJIMA U DIGITALNU I ZELENU TRANZICIJU“ (referentni broj poziva KK.11.1.1.01). 
Stupanj potrebnog oglašavanja postupka nabava, kao i mjesto i način oglašavanja, mora biti razmjeran prirodi i opsegu nabave, a uključuje najmanje objavu Poziva na dostavu ponude na internetskoj stranici www.strukturnifondovi.hr . 

1.4. Popis gospodarskih subjekata s kojima je Naručitelj u sukobu interesa 
Gospodarski subjekti s kojima Naručitelj i s njima povezane osobe ne smiju sklapati ugovore o nabavi (u svojstvu ponuditelja, člana zajednice ponuditelja ili podizvoditelja odabranom ponuditelju): 

1. Iverpan Idea d.o.o., Zagrebačka 23, 10382 Goričica, D. Zelina, OIB: 44815565291
2. EKOmobilis d.o.o., Sviba 1, 10434 Strmec Samoborski, OIB:40764749561
3. Ascalia Ltd, 5 Fitzhardinge Street, London, W1H 6ED, OIB: GB290160325


1.5. Vrsta postupka nabave: 
        NOJN - postupak nabave s obveznom objavom

1.6. Vrsta ugovora o nabavi: 
        Ugovor o nabavi opreme. 

1.7. Procijenjeni iznos nabave (BEZ PDV): 
        ∼ 400.000 kn
1.8. Početak postupka nabave 
Postupak nabave započinje objavljivanjem Poziva na dostavu ponuda na internetskoj stranici www.strukturnifondovi.hr 
Datum objave poziva na dostavu ponude je: 2. 8.2021. 

2. PODACI O PREDMETU NABAVE 
2.1. Opis predmeta nabave 
Predmet nabave je: 
Razvoj i nabava mobilne aplikacije kao dijela sustava digitalizacije prodaje: 
Predmet nabave je razvoj mobilne aplikacije za iOS i android uređaje koju je moguće koristiti kao internu aplikaciju koja će zaposlenicima olakšati upravljanje izlogom, zalihama i prodajnim informacijama, ali i kao aplikaciju za kupce kojima se tim digitalnim putem olakšava odabir, usporedba, naručivanje robe, usluga i materijala, pružaju informacije o asortimanu u tekstualnom, foto i video obliku, omogućava skeniranje kodova s digitalnih oznaka s cijenama, bilježe posjeti i pregledani artikli. Aplikacija bi morala omogućiti kupcu da prati i svoj status unutar programa lojalnosti. Također, razvijeni sustav trebao bi omogućiti i da trgovci na blagajni „povuku“ informaciju o pregledanim i/ili odabranim artiklima za svakog individualnog kupca, čime bi se trebao digitalizirati i  ubrzati proces kupnje. Također, nova aplikacija morala bi, uz pregled i odabir artikala, poslužiti i za finaliziranje kupnje i plaćanja, putem komunikacije s MCS ERP sustavom poput webshopa. i odgovarajućih provjerenih i sigurnih sustava za naplatu.

Detaljnije specifikacije predmeta nabave dane su u Prilogu 4_Tehničke specifikacije/Opis poslova. 

Količina predmeta nabave dana je u Prilogu 5_Troškovnik. 

Jamstvo – 6 mjeseci

2.2. Opis i oznaka grupa predmeta nabave: 
Predmet nabave nije podijeljen na grupe nabave. 

2.3. Količina predmeta nabave 
Količina predmeta nabave je definirana u troškovniku koji je sastani dio Poziva na dostavu ponuda (Prilog 5). Stavke troškovnika ne smiju se mijenjati.
 
2.4. Tehničke specifikacije/opis poslova 
Tehničke specifikacije/opis poslova predmeta nabave definirane su u Prilogu 4_Tehničke specifikacije/Opis poslova koji je sastavni dio Poziva na dostavu ponuda. 
Za sve proizvođače, tipove proizvoda, standarde ili norme koji su navedeni u tehničkim specifikacijama/opisu poslova mora se istaknuti „ili jednakovrijedno“. 

2.5. Mjesto isporuke predmeta nabave: 
Sustavi se isporučuju za kupce s područja Republike Hrvatske. 

2.6. Rok isporuke/izvršenja predmeta nabave: 
Odabrani ponuditelj obvezuje se isporučiti/izvršiti predmet nabave u maksimalnom roku od 280  dana od potpisa ugovora.

3. OBAVEZNI RAZLOZI ISKLJUČENJA PONUDITELJA 
Gospodarski subjekt biti će isključen iz postupka ukoliko: 
- je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanje u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima 
- nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja. 
- je lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete kvalifikacije. 
- je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima 
- je u posljednje dvije godine do početka postupka nabave učinio težak profesionalni propust koji Naručitelj može dokazati na bilo koji način 

Nepostojanje razloga za isključenje iz točke 3. ove Dokumentacije za nadmetanje ponuditelj će dokazati potpisanom izjavom koju dostavlja s ponudom (Prilog 2). 
NOJN može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi jedan ili više dokumenata (potvrda, izvoda, i sl.) koji potvrđuju da se ponuditelj ne nalazi u situacijama navedenim u točki 3., a koje izdaju nadležna tijela. Ako ponuditelj u roku od 5 dana ne dostavi sve tražene izvornike ili ovjerene preslike dokumenata i/ili ne dokaže da i dalje ispunjava uvjete koje je odredio Naručitelj, Naručitelj će isključiti takvog ponuditelja odnosno odbiti njegovu ponudu te izvršiti ponovo rangiranje pristiglih ponuda. 


4. PONUDA 
4.1. Sadržaj ponude: 
- Popunjeni ponudbeni list (Prilog 1) 
- Izjava o nepostojanju razloga isključenja (Prilog 2) - izjavom ponuditelj dokazuje da ne postoje razlozi isključenja iz točke 3. Dokumentacije za nadmetanje 
- Izjava o dostavi jamstva za uredno ispunjenje ugovora (Prilog 3) 
- Popunjene Tehničke specifikacije/Opis poslova (Prilog 4) 
- Popunjeni Troškovnik (Prilog 5) 
- bankovno jamstvo za ozbiljnost ponude u vrijednosti od 40.000 kn


4.2. Način izrade ponude 
Ponuditelj predaje ponudu u izvorniku koja sadrži dokumentaciju složenu te potpisanu na za to predviđenim mjestima od strane osobe ovlaštene za zastupanje gospodarskog subjekta ili osobe koju on opunomoći uz obavezno dostavljanje dokumenta kojim se dokazuje punomoć. 
Nije dopušteno nuđenje alternativnih ponuda. 

Ponuda mora biti izrađena u papirnatom obliku, otisnuta ili pisana neizbrisivom tintom. Pri izradi ponude, ponuditelj se mora pridržavati zahtjeva i uvjeta iz Poziva na dostavu ponuda. Ponuditelj ne smije mijenjati i nadopunjavati tekst Poziva na dostavu ponuda. 
Ispravci u ponudi moraju biti izrađeni na način da ispravljeni tekst ostane vidljiv (čitak) ili dokaziv (npr. nije dopustivo brisanje, premazivanje ili uklanjanje slova ili otisaka). Ispravci moraju uz navod datuma biti potvrđeni potpisom Ponuditelja. 

4.3. Način određivanja cijene ponude 
· Cijena ponude je nepromjenjiva za vrijeme trajanja ugovora. 
· Cijene u ponudi moraju biti iskazane u kunama (HRK) ili eurima (EUR). 
· Cijena se iskazuje brojkama. 
· U cijenu su uračunati svi troškovi i popusti. 
· Potrebno je navesti jedinične cijene za svaku pojedinu stavku ponudbenog troškovnika i ukupnu cijenu bez poreza na dodanu vrijednost (PDV-a). 
· Cijenu ponude iskazati na ponudbenom listu i to: bez PDV-a, iznos PDV-a i ukupna cijena s PDV-om, zaokruženu na dvije decimale. 
· Ukoliko ponuditelj nije u sustavu PDV-a, ili je od Porezne uprave dobio dopuštenje o prijenosu porezne obveze, tada na Ponudbenom listu na mjestu predviđenom za upis cijene ponude s PDV-om upisuje isti iznos koji je upisan na mjestu predviđenom za upis cijene bez PDV-a, a mjesto za upis iznosa PDV-a ostavlja prazno ili se upisuje 0. 

4.4. Kriterij za odabir ponude 

Naručitelj će u ovom postupku nabave odabrati jednu najpovoljniju ponudu, a kriterij za odabir ponude je najniža cijena
 
4.4.1. Neuobičajeno niska cijena 
Ako je u ponudi iskazana neuobičajeno niska cijena ponude ili neuobičajeno niska pojedina jedinična cijena što dovodi u sumnju mogućnost pružanja roba i usluga koje su predmet nabave, Naručitelj može odbiti takvu ponudu. Kod ocjene cijena Naručitelj uzima u obzir usporedne iskustvene i tržišne vrijednosti, te sve okolnosti pod kojima će se izvršavati određeni ugovor o nabavi.

4.5. Jezik i pismo ponude 
Ponuda se zajedno s pripadajućom dokumentacijom izrađuje se na hrvatskom jeziku i latiničnom pismu. 
Ukoliko je bilo koji dokument ponuditelja, izdan na stranom jeziku ponuditelj ga mora dostaviti zajedno s prijevodom na hrvatski jezik. U slučaju ne ispunjenja navedenog uvjeta, Naručitelj zadržava pravo isključivanja Ponuditelja iz postupka.
 

4.6. Rok valjanosti ponude 
Rok valjanosti ponude je najmanje 60 dana od isteka roka za dostavu ponuda. 

5. OSTALE ODREDBE 

5.1. Jamstva 
Sljedeća jamstva se traže od ponuditelja: 

· Jamstvo za ozbiljnost ponude

Ponuditelji su obavezni uz ponudu priložiti i bankovno jamstvo za ozbiljnost ponude u visini od 40.000 kn. Bankovno jamstvo mora vrijediti najmanje 10 dana nakon zaključenja natječaja, kada će biti vraćeno ponuditelju

· Jamstvo za uredno ispunjenje ugovora: 

Odabrani ponuditelj s kojim će biti sklopljen Ugovor dužan je dostaviti jamstvo za uredno ispunjenje ugovora za slučaj povrede ugovornih obveza. Navedeno jamstvo odabrani ponuditelj dužan je dostaviti u roku od 10 (deset) dana od dana potpisa ugovora. 
Jamstvo za uredno ispunjenje ugovora podnosi se u obliku bjanko zadužnice ili jednakovrijednog dokumenta u državi poslovnog nastana ponuditelja u iznosu od 10% vrijednosti ugovora bez poreza na dodanu vrijednost.
Kao dokaz da će jamstvo biti dostavljeno ponuditelj popunjava Izjavu (Prilog 3). 

5.2. Datum, vrijeme i mjesto dostave ponude 
Ponuda se dostavlja na adresu:
Naručitelj (NOJN): Iverpan d.o.o. 
Adresa: Sveti Ivan Zelina 10380 Goričica Zagrebačka 23, Hrvatska
Broj nabave: 5
Predmet nabave: Razvoj i nabava mobilne aplikacije kao
 dijela sustava digitalizacije prodaje
        „NE OTVARAJ“
Na poleđini:	Naziv i adresa ponuditelja

Ako omotnica nije zatvorena, zapečaćena i označena kako je navedeno naručitelj ne snosi nikakvu odgovornost ako se ponuda prerano otvori. 
Rok za dostavu ponuda je 10 dana od dana objave.


5.3. Pregled i ocjena ponuda 
Odbor za nabavu nakon isteka roka za dostavu ponuda pregledava i ocjenjuje sadržaj podnesenih ponuda u odnosu na uvjete iz Poziva na dostavu ponuda. 
U postupku pregleda i ocjene ponuda Naručitelj vrši: 
- provjeru formalne sukladnosti 
- procjenu postojanja razloga isključenja i ispunjenja uvjeta kvalifikacije 
- procjenu tehničke i materijalne sukladnosti 
- evaluaciju ponuda na temelju prethodno objavljenih kriterija za odabir 

5.4. Pojašnjenje i upotpunjavanje 
Ako se podaci ili dokumentacija koju je trebao podnijeti ponuditelj čine nepotpuni ili pogrešni ili ako nedostaju određeni dokumenti, NOJN može tijekom pregleda i ocjene prijava i ponuda zahtijevati od tih kandidata ili ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od 5 kalendarskih dana. 
Podnošenje, dopunjavanje, pojašnjenje ili upotpunjavanje u vezi s dokumentima traženim u svrhu procjene postojanja razloga isključenja i ispunjenja uvjeta kvalifikacije ne smatra se izmjenom ponude. 
Naručitelj može tražiti i pojašnjenja u vezi s dokumentima traženim u dijelu koji se odnosi na ponuđeni predmet nabave, pri čemu pojašnjenje ne smije rezultirati izmjenom ponude. 

5.5. Odluka o odabiru ili poništenju 
Naručitelj (NOJN) je obvezan na temelju rezultata pregleda i ocjene prijava ili ponuda odbiti: 
- ponudu koja je stigla nakon roka za dostavu, 
- ponudu koja je na drugom jeziku nego je navedeno u Pozivu na dostavu ponuda, 
- ponudu ponuditelja koji nije dostavio jamstvo za ozbiljnost ponude ako je traženo, odnosno ako dostavljeno jamstvo nije valjano ili je preniske vrijednosti, 
- ponudu ponuditelja koji nije dokazao uvjete kvalifikacije u skladu s Pozivom na dostavu ponuda, 
- ponudu koja nije cjelovita tj. ne sadrži sve elemente navedene u članku 4.1. ovog dokumenta te koju nije moguće u razumnom roku, ne kraćem od 5 kalendarskih dana, upotpuniti nužnim podacima ili dokumentacijom koja nedostaje u skladu s načelima jednakog tretmana i transparentnosti ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive, 
- ponudu koja je suprotna odredbama Poziva na dostavu ponuda, 
- ponudu u kojoj cijena nije iskazana u apsolutnom iznosu, 
- ponudu u kojoj pojašnjenjem ili upotpunjavanjem sukladno ovom Pozivu na dostavu ponuda nije uklonjena pogreška, nedostatak ili nejasnoća, 
- ponudu koja ne ispunjava obvezne tehničke specifikacije određene u Pozivu na dostavu ponuda, 
- ponudu za koju ponuditelj nije pisanim putem prihvatio ispravak računske pogreške, 
- ponudu koja sadrži štetne odredbe. 


NOJN donosi odluku o odabiru najbolje ponude najkasnije u roku 20 dana koja će minimalno sadržavati naziv i adresu odabranog ponuditelja, ukupnu vrijednost odabrane ponude, sa i bez PDV-a te datum donošenja i potpis odgovorne osobe. 
NOJN će poništiti postupak nabave ako : 
- nije pristigla niti jedna prijava ili ponuda; 
- nije zaprimio niti jednu valjanu prijavu ili ponudu 
NOJN može poništiti postupak nabave ako: 
- je cijena ponude veća od osiguranih sredstava za nabavu; 
- se tijekom postupka utvrdi da je dokumentacija za nadmetanje manjkava te kao takva ne omogućava učinkovito sklapanje ugovora (primjerice, u dokumentaciji su navedene pogrešne količine predmeta nabave); 
- su nastale značajne nove okolnosti vezane uz projekt za koji se provodi nabava (primjerice, projekt nije odobren). 

U slučaju poništenja postupka nabave, NOJN donosi Odluku o poništenju u kojoj će minimalno navesti predmet nabave za kojeg se donosi odluka o poništenju, obrazloženje razloga poništenja, rok u kojem će pokrenuti novi postupak za isti ili sličan predmet nabave, ako je primjenjivo te datum donošenja i potpis odgovorne osobe. 
NOJN će sve ponuditelje obavijestiti o konačnom odabiru, i to dostavom Odluke o odabiru najbolje ponude ili Odluke o poništenju na način koji je moguće dokazati: slanjem telefaksom i/ili poštom i/ili elektroničkim putem ili kombinacijom tih sredstava. 
Istodobno s Odlukom o odabiru ili Odlukom o poništenju Naručitelj će zasebno dostaviti zasebno svakom pojedinom: 
- neuspješnom ponuditelju: obavijest o razlozima za njegovo isključenje ili odbijanje njegove ponude; 
- ponuditelju koji je dostavio prihvatljivu ponudu: obavijest o svojstvima i relativnim prednostima odabrane ponude u odnosu na njegovu ponudu. 

5.6. Rok, način i uvjeti plaćanja: 

Naručitelj se obvezuje po potpisu Ugovora s odabranim ponuditeljem platiti predujam u iznosu od 30% u roku od 8 dana od potpisivanja Ugovora. Ostatak se isplaćuje sukladno odrađenim aktivnostima, ugradnji sustava i isporuci softvera, a prema fakturama isporučitelja koje su popraćene listom odrađenih aktivnosti. Plaćanje se obavlja u roku od 15 dana od isporučene fakture.

